title: "Dunsem/mo"
text: "Dunsem (ap Tj\u00fcsch \u00e4n D\u00e5nsch: Dunsum) as en gemiine \u00f6nj e Kris Nordfraschl\u00f6nj. Et l\u00e4it awt ail\u00f6nj F\u00e4\u00e4r. \u00d6njt norden \u00e4n weesten l\u00e4it e Nordsiie, \u00f6njt nord\u00e5\u00e5sten e gemiine Olersem, \u00f6njt s\u00f6\u00f6d\u00e5\u00e5sten S\u00f6leraanj (S\u00f6\u00f6deriinje) \u00e4n \u00f6njt s\u00f6\u00f6den \u00d6dersem. J\u00fc heet 74 inboogere (2016). E gemiine hiirt tu et \u00c5mt F\u00e4\u00e4r-Oomram.\n\nGeografii\nE gemiine l\u00e4it \u00f6njt nordweesten foont ail\u00f6nj F\u00e4\u00e4r. Et jeeft tou toorpe \u00f6nj e gemiine: et toorp Grat Dunsem, wat \u00f6njt s\u00f6\u00f6dweesten l\u00e4it \u00e4nt toorp Letj Dunsem, wat \u00f6njt s\u00f6\u00f6d\u00e5\u00e5sten l\u00e4it. Grat Dunsem as aw e n\u00e4ide foon e k\u00fcst \u00e4n Letj Dunsem as amanbi 600 meetere \u00f6njt \u00e5\u00e5sten deerfoon. Da tou toorpe san maenouder foon e Dunsem Stich, en diilj foon e stroote trinam F\u00e4\u00e4r (aw Tj\u00fcsch \"die Rundf\u00f6hrstra\u00dfe\"), ferb\u00fcnen.\n\nInboogere\nHuum, wat foon Dunsem kamt, as aw Fering en dunsemb\u00fc\u00fcr (m\u00f6rt\u00e5l dunsemb\u00fc\u00fcren). D\u00e5t weesdringer Fering w\u00e5rt \u00f6nj Grat Dunsem \u00e4n Letj Dunsem sn\u00e5\u00e5ked.\n\nHistoori\nE gemiine w\u00f6rd di 1. \u00f6nj e Ismoune 2007 diilj foon d\u00e5t nai \u00c5mt F\u00e4\u00e4r-Oomram. Tuforen wus e gemiine diilj foont \u00c5mt F\u00e4\u00e4r-L\u00f6nj.\n\nPolitiik\nB\u00fcrgerm\u00e4istere\n Arfst Christiansen (?-2013)\n Erk Hemsen (sunt 2013)\n\nKw\u00e4le\n\nGemiine \u00f6nj e Kris Nordfraschl\u00f6nj"